Ja, det drejer sig om min lille Figobøv... Jeg ved det er svært når man ikke kan se hesten, men jeg er i tvivl om hans opførsel er grundet ren drengerøvs-umodenhed eller om han bare skal komme gennem opdragelse: Han fylder 4 til maj, og når vi træner fra jorden i kapsun, skal han hele tiden snuse, slikke, nappe, røre ved mig og alt hvad der er tæt på ham... Han tager hovedet ned og bøjer sig, men benytter tit lige lejligheden til at stikke snuden frem og undersøge mig/mine lommer/pisken... Ja i det hele taget er han bare ukoncentreret. Det er som om han synes kapsunen er irriterende, han kaster med hovedet og gnubber det mod forbenene. Han vil nødigt give efter i kapsunen når vi går, han kan godt, men tager hovedet op, og spænder op så snart jeg korrigerer hans bøjning lidt. Ridning, gåture, bomarbejde, leg, klikkertræning, det er han helt med på. Hvad trænger han til? Et halvt år på fold til at modnes eller mere træning og tilvænning? Jeg tror selv det er det første, men vil godt lige høre andres vurdering.
Hvordan longerer jeg min 3-årige vallak? Han vil ik gå ud på volten men følger efter mig, som han skal, når vi øver horsemannship.. Han flytter bagparten væk, når jeg forsøger at drive han frem ved at svinge med longetov eller pisken. Han har lært ik at være bange for noget, så han er kold over for piskesvirp i luften og lette pisk på skulder eller bagpart.
Har du prøvet med dobbelt longe/køreliner? Jeg havde samme problem med min fjordhest, men med kørelinerne kan jeg styre ham ud på volten. Jeg bruger også kørelinerne til at gå forhindringsbane med ham. Men prøv dig frem, du skal nok finde det der virker bedst for jer. -Sine
Jeg havde samme problem med vores pony, som er trænet efter Ute Lehmanns principper. Hun gav mig følgende råd: Sæt farten op - hvis han traver, vil han automatisk søge ud på en større volte, og ikke længere klistre sig op ad dig. Og det virkede!! Ganske hurtigt glemte han sin klister-vane  , og han kan nu nemt longeres. Tror i sidste ende, at han bare prøvede at gøre mig tilfreds, men at jeg var uklar i mine signaler  Mange hilsner Birgitte
Han gør faktisk det helt rigtige når han vender bagparten og kigger på dig, når du driver bagfra. Tag det som en kompliment! I stedet for at drive bagfra, så prøv at lave rytme i luften ved hans hals, mens du peger i den retning du vil have ham. Så viser du ham at han skal væk fra dig og samtidig giver du ham en retning at gå i. HUSK at tage hænderne ned og stå stille når han gør det du vil have. Hvis du så er snedig, så driver du på hans bagpart når du vil have ham ind, for så vender han jo og kigger på dig. Tag det som en kompliment hvis han stopper, for hellere dét end at han bare spæner rundt. Bare smil og send ham venligt afsted igen. Når du så vil have ham til at gå hurtigere, så starter du med at pege igen. Hvis han ikke reagerer tager du først pisken bagud, så til siden og til sidst frem mod ham (sigt bag ved halen, og ikke på selve bagparten). God fornøjelse!
jeg ser intet problem i at den er trænet hms. tvært imod   . vis det ikke har lært dette er det nok det første jeg ville gøre: lær den at gå ved siden af dig, og lær den at vige sidelæns for et for dig passende signal. så går du med den ved siden af dig og sender den lidt væk fra dig,, men du skal skal stadig følges med den! når den har apcepteret det går du rundt om digselv men du følges stadig ad med hesten! bar på en længere afstand. håber du forstår pointen   du sender ikke hesten væk, men i følges ad på en større afstand. så er hesten tryg og glad. en anden bonus ved når hesten viger rigtigt er at den stadig ser på en samtidig med at den flytter sig,, og det er nogle gange nok til at heste søger ned og bøjer sig- helt af sig selv!  og det er dejligt,,, jeg har ihvetfald oplevet mange heste reager på det ved at gå løsgjordt af sig selv god arbejds løst håber du kan bruge det
Tak for jeres gode råd. Jeg har fået hjælp til at køre for lange liner, hvilket ser ud til at virke. Han vil stadig gerne følge efter mig, men så snart jeg går bag ham og blafrer lidt med linerne skridter han fremad. Han er totalt hurtig til at opfatte, at han skal vende, når jeg kommer op til hans skulder! Dejligt. Håber på at han herigennem lærer at blive longeret i én line, samt ikke jokker hende ned som trækker ham, når jeg rider..
Jeg kom hjem fra springning i onsdags, og var fatisk helt slået ud. Det plejer at gå rigtig godt, men efter vi er begyndt at springe ude, og vandgraven er begyndt at komme med, har det ikke gået så godt. Eller det er gået som det plejer med de andre spring, men min pony har virkelig en fobi overfor vandgrave, og hun er oprigtig bange for dem. Nå men altså min ridelærer er utrolig hård over for hende når hun stopper foran den, han råber af hende og alt det der. Men de to sidste gange har det været slemt. Han har simpelthen hentet en longepisk, og så pisket hende over vandgraven. Den første gang ramte han ikke rigtig, så jeg sagde ikke noget, men sidste gang ramte han virkleig, og da vi kom hjem havde hun striber over lårene. Jeg sagde det til ham da ridetimen var forbi, at jeg syntes det var synd for hende, men han grinede bare og sagde at han synes det var mere synd for MIG når den stoppede. Jeg sagde så, at det syntes jeg ikke, men han grinede bare. Nu spørger jeg så: Er det rimeligt at når en pony er oprigtig bange vandgrave, at man så bare stiller hesten foran springet, og begynder at piske den indtil at den hopper. Jeg synes det ikke, og er meget ked af det, og overvejer kraftigt at skifte rideskole. Hvad siger i?